A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A GARANCIAALAPRÓL ÉS ANNAK 2013. ÉVI GAZDÁLKODÁSÁRÓL /* COM/2014/0463 final */





Tartalomjegyzék 1............ Bevezetés. 3 2............ Az alap pénzügyi helyzete 2013. december 31-én. 4 2.1......... Az alap pénzmozgásai 4 2.2......... Jelentős tranzakciók. 5 2.3......... A jelentéstételi időpontot követő jelentős tranzakciók. 6 2.4......... A beszámolók tartalma. 6 2.4.1...... A beszámolókészítés alapja. 6 2.4.2...... Az alap előzetesen konszolidált pénzügyi kimutatásai 2013. december 31-én. 6 3............ Kifizetések az alapból, illetve befizetések az alapba. 12 3.1......... Az általános költségvetésből az alapba történő kifizetések jogalapja. 12 3.2......... Kifizetések az általános költségvetésből, illetve az általános költségvetésbe történő befizetések a pénzügyi év folyamán. 12 3.2.1...... Az alap feltöltése. 12 3.2.2...... Az alap likvid eszközeinek befektetéséből származó kamat 12 4............ Az alap kötelezettségei 14 4.1......... Nemteljesítések utáni kifizetések. 15 4.2......... Az EBB díjazása. 15 1. Bevezetés A 2009. május 25-i 480/2009/EK, Euratom tanácsi rendelet[1] (kodifikált változat, a továbbiakban: rendelet) létrehozta a külső fellépésekre vonatkozó garanciaalapot (a továbbiakban: alap), amelynek feladata, hogy az Unió hitelezőit kifizesse, amennyiben az Európai Unió által nyújtott vagy garantált hitelek kedvezményezettjei nem teljesítik fizetési kötelezettségeiket. A rendelet 7. cikkével összhangban a Bizottság az alap pénzügyi kezelésével az Európai Beruházási Bankot (EBB) bízta meg, a Közösség és az EBB között 1994. november 23-án Brüsszelben és 1994. november 25-én Luxemburgban aláírt megállapodás szerint (a továbbiakban: megállapodás), amelyet a későbbiekben 1996. szeptember 17/23-án, 2002. május 8-án, 2008. február 25-én, 2010. október 20-án és 2010. november 9-én módosítottak. A rendelet 8. cikke előírja, hogy a Bizottság minden pénzügyi évre vonatkozóan a következő év május 31-ig jelentést tesz az alap helyzetéről és gazdálkodásáról az Európai Parlamentnek, a Tanácsnak és a Számvevőszéknek. Ezek az információk a jelentésben és a bizottsági szolgálati munkadokumentumban találhatók. Az információk a megállapodással összhangban az EBB-től kapott adatokon alapulnak. 2. Az alap pénzügyi helyzete 2013. december 31-én Az alap pénzügyi helyzete az alap 1994-ben történt felállítása óta végrehajtott pénzmozgások összegének felel meg. 2.1. Az alap pénzmozgásai Az alap összesen 2 004 356 642,91 EUR-t tett ki (lásd a bizottsági szolgálati munkadokumentum 3. szakaszát: Az alap 2013. december 31-i pénzügyi kimutatása az EBB adatai alapján). Ez az alap létrehozásától kezdődően végrehajtott pénzmozgások összegeként áll elő: Garanciaalap || Összeg 2013.12.31-én || Összeg 2012.12.31-én || Változás az alap számára nyújtott költségvetési hozzájárulás || 3 598 826 794,00 || 3 540 394 500,00 || 58 432 294,00 az egymást követő évek nettó eredményei || 878 284 248,11 || 846 343 661,55 || 31 940 586,56 az alap által nemteljesítéskor kifizetett összegek beszedése || 578 854 353,78 || 578 854 353,78 || 0,00 egyéb kötelezettségek (idetartoznak a lehívott, még ki nem fizetett garanciák és az EBB alapkezelési díjai) || 23 066 612,47 || 18 819 492,23 || 4 247 120,24 a késedelmes beszedéshez kapcsolódó díj (2002) || 5 090 662,91 || 5 090 662,91 || 0,00 az alap forrásaiból történő lehívások (idetartozik a lehívott, még ki nem fizetett garancia) || (584 704 389,46) || (519 866 214,55) || (64 838 174,91) a költségvetésbe történő egymást követő visszafizetések (beleértve az új tagállamok csatlakozása miatti, a költségvetésbe történő kivételes visszafizetéseket) || (2 531 726 712,72) || (2 501 391 526,79) || (30 335 185,93) a portfólióértékelés IFRS-értékelés szerinti kiigazítása || 36 665 073,82 || 53 681 272,87 || (17 016 199,05) Az alap könyv szerinti értéke || 2 004 356 642,91 || 2 021 926 202,00 || (17 569 559,09) Az alap könyv szerinti értéke 2013-ban megközelítőleg 18 millió EUR-val csökkent. Ennek magyarázata a következő: Növekedés · A költségvetés 58 millió EUR összegű hozzájárulása (a feltöltés összege) az alapnak a 9 %-os előirányzott összegre való kiigazítása érdekében. · A pénzügyi műveletek 32 millió EUR-t kitevő nettó bevétele. · 4 millió EUR összegű változás, amely főleg az alapból lehívott, kifizetendő garanciákból áll (a kifizetés 2014 elején történt). Csökkenés: · Az alap fellépése Szíria nemteljesítésének fedezésére összesen 65 millió EUR összegben, amelyből 22 millió EUR 2013. december 31-én még kifizetésre várt (egyéb kötelezettségek). · 30 millió EUR összegű visszafizetés a költségvetésbe új tagállam (Horvátország) csatlakozása miatt. · A portfólióértékelésben szereplő összeg 17 millió EUR-val csökkent a piaci értéken történő értékelés szerinti kiigazítás miatt. 2.2. Jelentős tranzakciók (1) 2011 novembere óta Szíriának az EBB felé hátralékai vannak a számára nyújtott államkölcsönökkel kapcsolatban. Ennek következtében, valamint az EU és az EBB közötti garanciamegállapodással összhangban az EBB 2012-ben 4 alkalommal, összesen 42 millió EUR-t hívott le az uniós garanciaalapból, amelyből 2,15 millió EUR-t beszedett, 2013-ban pedig 9 alkalommal összesen 64,83 millió EUR összegű lehívásra került sor (lásd 4.1. Nemteljesítések utáni kifizetések). (2) 2013 februárjában a rendelet 3. és 5. cikke alapján kiszámították a költségvetésből az alapba nyújtott hozzájárulást: A rendelet[2] 3. cikke előírja, hogy az alap forrásainak el kell érniük egy előirányzott összeget, amely az egyes műveletekből eredő, összes fennálló, az esedékes kifizetetlen kamatokkal növelt tőkekötelezettség 9 %-a. A rendelet 5. cikke értelmében a költségvetésből az alapba az n+1. évben befizetendő összeget az előirányzott összeg és az alap nettó eszközállományának az n-1. év év végi értéke közötti, az n. év elején számított különbség alapján kell kiszámítani. Az alapnak a fennálló összes tőkekötelezettség 9 %-ához igazítása érdekében az alap feltöltésére 58,43 millió EUR összeg került be a 2014. évi költségvetésbe. 2012. december 31-én az előirányzott összeg 2 078,92 millió EUR-t tett ki, ami megfelelt a kintlévő garantált műveletek 23 099,15 millió EUR összegű állománya 9 %-ának. Az előirányzott összeg és az alap 2 020,49 millió EUR-t kitevő nettó eszközállománya közötti különbség 2012. december 31-én 58,43 millió EUR volt. Ezt az összeget kérték 2014-ben az alap feltöltésére, amit 2013 novemberében a Tanács és az Európai Parlament a 2014. évi költségvetés elfogadása keretében jóváhagyott, ezt követően pedig az összeget a költségvetésből az alapba fizetendő esedékes összegként jelenítették meg. (3) 2013. február 20-án a feltöltésre szánt 2013. évi összegnek megfelelő 155,66 millió EUR összeget helyeztek át a költségvetésből az alapba (részletek az alap feltöltéséről szóló 3.2.1. szakaszban). 2.3. A jelentéstételi időpontot követő jelentős tranzakciók 2014. február 27-én az alap feltöltésére szánt 2014. évi összegnek megfelelően 58,43 millió EUR összeget helyeztek át a költségvetésből az alapba. 2.4. A beszámolók tartalma 2.4.1. A beszámolókészítés alapja Az alap pénzügyi kimutatásai (valamint az előzetesen konszolidált pénzügyi kimutatások) az Európai Bizottság számvitelért felelős tisztviselője által elfogadott számviteli szabályokkal, különösen a „11. számú számviteli szabály – Pénzügyi eszközök” elnevezésű szabállyal összhangban készültek, ahogy a bizottsági szolgálati munkadokumentum ismerteti. 2.4.2. Az alap előzetesen konszolidált pénzügyi kimutatásai 2013. december 31-én Az alap előzetesen konszolidált pénzügyi kimutatásai azon számviteli műveletek bemutatására szolgálnak, amelyek nem szerepelnek az alapról az EBB által készített pénzügyi kimutatásokban (lásd a bizottsági szolgálati munkadokumentumot). A kimutatásoknak ezen műveletekkel való kiegészítésére az alap fennállása óta bekövetkezett, egymást követő nemteljesítések miatt van szükség. Amennyiben az alap által fedezett kölcsönművelet kedvezményezettje nem tudja teljesíteni a kötelezettségeit, a késedelmi kamatokkal növelt esedékes hátralékokat és egyéb számviteli elhatárolásokat[3] az alapnak járó összegek teljes visszafizetéséig szerepeltetni kell az előzetesen konszolidált mérlegben. Ily módon az alapra vonatkozóan teljes körű pénzügyi kimutatás áll rendelkezésre az év végén, amely beépíthető az EU konszolidált mérlegébe. 2013. december 31-én összesen 85 462 796,16 EUR volt a Szíriának nyújtott kölcsönökkel kapcsolatban az alapból fedezett és az előzetesen konszolidált pénzügyi kimutatásokban forgóeszközként (átruházott kölcsönként) szerepeltetett nemteljesítés teljes összege. A forgóeszközök 22 039 281,70 EUR összegű, átmeneti EBB-követelést is tartalmaznak a még ki nem fizetett garancialehívásokra és a kapcsolódó összegekre, mely összeg tekintetében az EBB a lehívások kifizetéséig Szíria hitelezője marad. A rövid lejáratú kötelezettségek közé tartozik 22 839 314,22 EUR, az EBB felé fizetendő összeg a még ki nem fizetett garancialehívásokra és a kapcsolódó összegekre. Az előzetesen konszolidált mérleg főösszege összesen 2 111 858 720,77 EUR volt. Meg kell jegyezni, hogy az előzetesen konszolidált beszámolók a Számvevőszék azon ajánlását tükrözik, amely szerint szerepeltetni kell az európai intézmények értékesíthető pénzügyi eszközeihez kapcsolódó felhalmozódott kamatokat, mivel azokat a beszámolási időponttól számítva a következő tizenkét hónapban várhatóan kifizetik. Az összehasonlíthatóság érdekében ezt a kategorizálást alkalmazták a 2012. év számaira is. 2.4.2.1. Garanciaalap: Előzetesen konszolidált mérleg Az előzetesen konszolidált mérleg a mérlegnek az EU konszolidált pénzügyi kimutatásaival való összevonása céljából készül. A legfőbb változásokat a mérleghez fűzött megjegyzések részletezik. Mérleg: Eszközök EUR-ban || 2013.12.31. || 2012.12.31. BEFEKTETETT ESZKÖZÖK || || Hosszú távú befektetések || 1 432 206 953,14 || 1 331 523 103,78 Értékesíthető eszközök portfóliója – költség || 1 394 349 787,68 || 1 277 457 029,68 Értékesíthető eszközök portfóliója – aktuáriusi különbözet || 2 830 052,94 || 1 937 127,51 Értékesíthető eszközök portfóliója – valós értékre történő kiigazítás || 35 027 112,52 || 52 128 946,59 Értékesíthető eszközök portfóliója – értékvesztés || - || - || || Befektetett eszközök összesen || 1 432 206 953,14 || 1 331 523 103,78 || || FORGÓESZKÖZÖK || || Rövid távú befektetések || 361 614 283,35 || 284 047 864,76 Értékesíthető eszközök portfóliója – költség || 345 762 688,23 || 265 916 314,50 Értékesíthető eszközök portfóliója – aktuáriusi különbözet || -2 717 150,48 || -2 383 541,31 Értékesíthető eszközök portfóliója – valós értékre történő kiigazítás || 1 635 647,34 || 1 540 460,39 Értékesíthető eszközök portfóliója – elhatárolások || 16 933 098,26 || 18 974 631,18 Értékesíthető eszközök portfóliója – értékvesztés || - || - || || Rövid lejáratú követelések || 165 934 371,86 || 196 117 402,09 Egyéb: hozzájárulások az uniós költségvetésből || 58 432 294,00 || 155 660 000,00 Egyéb: kamatszelvény-követelések || - || 601 389,32 Egyéb: garancialehívások (követelés – EBB) || 22 039 281,70 || 17 982 385,53 Egyéb: átruházott kölcsönök (Szíriához kapcsolódó követelés) || 85 462 796,16 || 21 873 627,24 || || Készpénz és készpénzzel egyenértékű eszközök || 152 103 112,42 || 250 093 844,14 Folyószámlák || 1 222 298,07 || 8 074 235,40 Rövid lejáratú betétek – névleges || 150 872 000,00 || 242 000 000,00 Felhalmozott kamatok a rövid lejáratú betéteken || 8 814,35 || 19 608,74 || || Forgóeszközök összesen || 679 651 767,63 || 730 259 110,99 || || ESZKÖZÖK ÖSSZESEN || 2 111 858 720,77 || 2 061 782 214,77 Mérleg: kötelezettségek EUR-ban || 2013.12.31. || 2012.12.31. SAJÁT TŐKE || || Alaptőke (Garanciaalap) || 1 067 100 081,26 || 1 039 002 973,21 Elkülönített, de még be nem fizetett hozzájárulások || 58 432 294,00 || 155 660 000,00 Befizetések a költségvetésből || 1 008 667 787,26 || 883 342 973,21 Tartalékok || 36 665 073,82 || 53 681 272,87 Első alkalmazás – Valós érték tartalék || 2 313,96 || 11 865,89 Változás az értékesíthető eszközök valós értékében || 36 662 759,86 || 53 669 406,98 Felhalmozódott többlet / hiány || 950 218 191,35 || 906 288 860,95 Elhatárolt eredmény || 950 218 191,35 || 906 288 860,95 Tárgyév gazdasági eredménye || 33 562 793,32 || 43 929 330,40 Saját tőke összesen || 2 087 546 139,75 || 2 042 902 437,43 || || RÖVID LEJÁRATÚ KÖTELEZETTSÉGEK || || Kötelezettségek || 24 312 581,02 || 18 879 777,34 Egyéb: Garancialehívások (kötelezettség – EBB) || 22 839 314,22 || 17 982 385,53 Egyéb: Kezelési díjak (kötelezettség – EBB) || 598 367,37 || 60 285,11 Egyéb || 874 899,43 || 837 106,70 Rövid lejáratú kötelezettségek összesen || 24 312 581,02 || 18 879 777,34 || || ÖSSZES KÖTELEZETTSÉG || 2 111 858 720,77 || 2 061 782 214,77 Kiegészítő megjegyzések a mérleghez: · A „Rövid lejáratú követelések” mező tartalmazza a feltöltésre szánt 2014. évi összeget, amelynek az uniós költségvetésből az alapba történő befizetése 2014 elején esedékes. A mező az átruházott kölcsönöket és a kapcsolódó összegeket is tartalmazza, valamint azokat a kölcsönösszegeket is, amelyeket lehívtak, de még nem fizettek ki (kifizetés 2014. januárban-februárban), valamint az azokhoz kapcsolódó összegeket. Ezek az összegek tartalmazzák a tőkét, a kamatokat és az alap garanciájának felszabadítása miatt az Európai Unió költségvetésének fizetendő bírságokat. A saját tőkében a „felhalmozódott többlet” és az alapnak a bizottsági szolgálati munkadokumentumban bemutatott pénzügyi helyzete közötti különbséget a lehívásokat követő visszafizetések és az alapnak fizetett bírságok magyarázzák. · A 2013. évi „kötelezettségek” tartalmazzák az alapból lehívott, de a mérleg fordulónapján még ki nem fizetett garanciákat és a kapcsolódó összegeket, az EBB-nek járó beszedési díjak elhatárolását, az EBB alapkezelési jutalékát és a könyvvizsgálati díjakat. · 2013-ban és 2012-ben a Bizottság az alap portfóliójában nem rögzített értékvesztést az átruházott kölcsönök, valamint az uniós állampapír-pozíciók vagy államilag garantált kötvénypozíciók tekintetében. · Az alap uniós államkötvény-kockázattal szembeni (országonkénti) kitettségét a bizottsági szolgálati munkadokumentum mutatja be. 2013. december 31-én Franciaország, Németország és Belgium viselte a legnagyobb államkötvény-kockázatot, körülbelül 21 %-os, 20 %-os és 12 %-os súllyal. · Garanciaalap: Előzetesen konszolidált gazdasági eredménykimutatás A mérleghez hasonlóan az előzetesen konszolidált gazdasági eredménykimutatás is az eredménykimutatásnak az EU konszolidált pénzügyi kimutatásaival való összevonása céljából készül. A főbb kiigazításokat az előzetesen konszolidált gazdasági eredménykimutatáshoz fűzött megjegyezések részletezik. || 2013 || 2012 Pénzügyi műveletek bevételei || 35 234 727,71 || 47 722 795,64 Kamatbevétel || || Készpénz és készpénzzel egyenértékű eszközök kamatbevétele || 208 412,77 || 2 152 817,58 Értékesíthető eszközök kamatbevétele || 31 299 159,53 || 36 869 194,02 Egyéb kamatbevétel (értékpapír-kölcsönzés) || 83 827,76 || 104 765,51 Értékesíthető eszközök eladásán realizált nyereség || 1 364 029,81 || 8 596 018,53 Egyéb: átruházott kölcsönök (elhatárolt kamatbevétel) || 2 279 297,84 || - || || Pénzügyi műveletek ráfordításai || -1 671 934,39 || -3 793 465,24 Kamatterhek || || Értékesíthető eszközök eladásán realizált veszteség || - || -2 781 347,56 Egyéb pénzügyi terhek || -1 671 934,39 || -1 012 117,68 Egyéb: Garanciaalap – könyvvizsgálati díjak || -33 600,00 || -31 800,00 Egyéb: Garanciaalap – alapkezelési és kezelési díjak || -841 299,43 || -805 306,70 Egyéb: Egyéb pénzügyi terhek || -139 943,88 || -114 725,87 Egyéb: Az átruházott kölcsönök nem realizált árfolyamvesztesége || -119 008,82 || - Egyéb: Garanciaalap – alapkezelési és kezelési díjak || -538 082,26 || -60 285,11 TÁRGYÉV GAZDÁLKODÁSI EREDMÉNYE || 33 562 793,32 || 43 929 330,40 Megjegyzés az előzetesen konszolidált gazdasági eredménykimutatáshoz: Az egyéb pénzügyi terhek közé tartozik az EBB alapkezelési díja, a könyvvizsgálati díjak, az átruházott kölcsönök nem realizált árfolyamvesztesége és az EBB beszedési díjainak elhatárolása. 3. Kifizetések az alapból, illetve befizetések az alapba Ez a szakasz az alapból teljesített kifizetéseket, és az alapba történő befizetéseket részletezi. 3.1. Az általános költségvetésből az alapba történő kifizetések jogalapja A rendeletet 2007-ben azzal a céllal módosították[4], hogy javítsa a költségvetési eszközök felhasználásának hatékonyságát azáltal, hogy az alap feltöltése a kihelyezett garantált hitelek tényleges összege alapján történjen. Mivel a fennálló kötelezettségek összege növekszik, az alap előirányzott összegének fenntartásához szükséges uniós költségvetési hozzájárulás is növekedni fog. Ezért az EBB-nek csak valóban szükséges esetben indokolt igénybe vennie a garanciát, és megfelelően ki kell használnia a saját kockázatú műveletek lehetőségét. Az előirányzott összeg a kihelyezett kölcsönök és garantált kölcsönök 9 %-a, beleértve az EU-n kívüli műveletek valamennyi típusát (EBB, makroszintű pénzügyi támogatás és Euratom kölcsönök). Az előirányzott összeg és az alap nettó eszközeinek értéke közötti különbség a 01 03 06 „A Garanciaalap feltöltése” megnevezésű költségvetési sorból az alap feltöltését vagy – többlet esetén – az alapból a költségvetésbe történő befizetést eredményez. Az alap finanszírozására szolgáló összeg a 4. fejezethez (Külkapcsolatok) tartozó 01 03 06 „A Garancialap feltöltése” megnevezésű költségvetési soron van. 3.2. Kifizetések az általános költségvetésből, illetve az általános költségvetésbe történő befizetések a pénzügyi év folyamán 3.2.1. Az alap feltöltése A kintlévő garantált műveletek 2011. december 31-i 21 234,34 millió EUR összegű állománya alapján 155,66 millió EUR került az Európai Unió 2013. évi általános költségvetése kiadási kimutatásának 01 03 06 számú, „A Garanciaalap feltöltése” elnevezésű sorára. Ezt az összeget 2013. február 20-án egy tranzakcióval fizették ki a költségvetésből az alapba. 3.2.2. Az alap likvid eszközeinek befektetéséből származó kamat 3.2.2.1. Befektetési politika Az Alap likvid eszközeit a módosított megállapodás mellékletében meghatározott alapkezelési elvekkel összhangban fektették be[5]. Ennek megfelelően az alap eszközeinek 20 %-át rövid lejáratú befektetésekben (maximum egyéves lejárat) kell elhelyezni. Ezek a befektetések magukban foglalnak változó kamatozású értékpapírokat, azok lejáratától függetlenül, és fix kamatozásúakat, legfeljebb egyéves fennmaradó futamidővel, függetlenül azok eredeti futamidejétől. Ahhoz, hogy a szükséges likviditást biztosító különféle instrumentumok egyensúlya fennmaradjon, legalább 100 millió EUR-t pénzpiaci eszközökben, főként bankbetétekben kell tartani. Az EBB tesz javaslatot azon bankokra, amelyeknél betét helyezhető el, a Bizottság pedig jóváhagyja a bankok listáját. A listát rendszeresen felülvizsgálják a bankok minősítésének változása fényében. A rövid távú befektetésekre valamennyi banknak legalább P1 Moody's minősítéssel, vagy ezzel egyenértékű Standard & Poor's vagy Fitch minősítéssel kell rendelkeznie. A náluk eszközölt befektetésekre vonatkozó szabályok biztosítják a versenyképes megtérülést és a kockázat koncentrációjának elkerülését. Az alap eszközeinek körülbelül 80 %-a a kifizetés időpontjától számított legfeljebb 10 év és 6 hónapos fennmaradó lejáratú kötvényportfólióba kerül. Az alap kihelyezett eszközeinek átlagos lejárata nem haladhatja meg az 5 évet. A kötvényekbe való befektetés során néhány konkrét kritériumot tiszteletben kell tartani, így a likviditást, a hitelminősítést, a partnerek elismerhetőségét és a koncentrációs korlátokat. A megfelelő kockázatdiverzifikáció biztosítása érdekében a kötvényekbe befektetett teljes összeg kibocsátónként nem haladhatja meg a portfólió teljes névleges összegének 10 %-át. 3.2.2.2. Teljesítmény Az alap 2013-ban +0,7914% éves abszolút hozamot ért el, ezzel 33,71 bázisponttal alulteljesített. Az alap az elmúlt 3 évben 9,3 % éves abszolút hozamot ért el, ezzel 2,2 %-kal túlteljesített. Az alap referenciaindexe kompozit mutató, amely elsősorban iBoxx indexekből (különösen EUR-ban denominált euróövezeti állampapírokra és fedezettel biztosított eszközökre vonatkozó indexek), a rövid lejáratú kitettségek tekintetében pedig az EURIBID rátából áll össze. A 2013-as évre általánosságban a rendszer likviditási többlete volt jellemző a lassú növekedésre gyakorolt piaci nyomás enyhítése érdekében, ami a rövid távú kamatokat rendkívül alacsonyan tartotta. Bár az alap 2013. évi teljesítménye pozitív volt, igazodott az alacsony kamatok által jellemzett környezethez (lásd a bizottsági szolgálati munkadokumentum 2.4.2. Teljesítmény című szakaszát). 3.2.2.3. Pénzügyi műveletek bevételei 2013-ban a készpénz és a készpénzzel egyenértékű eszközök és az értékpapírok kamatbevétele összesen 35 234 727,71 EUR-t tett ki, amelynek megoszlása a következő volt: Meghatározás: || 2013 || 2012 Készpénz és azzal egyenértékű eszközök kamatbevétele || 208 412,77 || 2 152 817,58 a rövid lejáratú betéteken keletkezett kamatok || 205 694,91 || 2 660 950,98 a rövid lejáratú betéteken keletkezett, felhalmozott kamatok változása || -10 794,39 || -522 446,95 folyószámla-kamat || 13 512,25 || 14 313,55 Értékesíthető eszközök kamatbevétele || 31 299 159,53 || 36 869 194,02 kapott kamat – értékesíthető eszközök portfóliója || 36 599 210,68 || 38 824 106,90 felhalmozottkamat-változás – értékesíthető eszközök portfóliója || -2 642 922,24 || -1 367 664,30 felár/diszkont || -2 657 128,91 || -587 248,58 Értékpapír-kölcsönzési tevékenységből származó bevétel || 83 827,76 || 104 765,51 A pénzügyi eszközök értékesítése során realizált nyereség || 1 364 029,81 || 8 596 018,53 Felhalmozott kamat az átruházott kölcsönökön || 2 279 297,84 || - Az alap likvid eszközeinek pénzügyi befektetéseiből származó kamat || 35 234 727,71 || 47 722 795,64 3.2.2.4. Pénzügyi műveletek ráfordításai A pénzügyi műveletek ráfordításai 1 671 934,39 EUR-t tettek ki, amelyek magukban foglalják az EBB alapkezelési díját 841 299,43 EUR, az egyéb pénzügyi terheket 139 943,88 EUR, a külső könyvvizsgálati díjakat 33 600,00 EUR, az átruházott kölcsönök nem realizált árfolyamveszteségét 119 008,82 EUR és a kezelési díjakat 538 082,26 EUR összegben. 4. Az alap kötelezettségei Az alap kötelezettségei az alap pénzügyi kötelezettségvállalásainak felelnek meg. 4.1. Nemteljesítések utáni kifizetések · A nem teljesített kifizetéseket követő lehívások a Garanciaalapból 2011-ben a folyamatosan romló szíriai helyzet hatására a Külügyek Tanácsa, az Európai Parlament és a Tanács határozatokat hozott az országgal szemben. Mindenekelőtt megtiltották, hogy a fennálló kölcsönszerződések kapcsán az EBB kifizetéseket teljesítsen, valamint felfüggesztették az EBB Szíriában végrehajtandó kormányzati projektekkel kapcsolatos technikai segítségnyújtási szerződéseit. Ezt követően e határozat egységes szerkezetbe foglalására a 2011. december 1-jei 2011/782/KKBP tanácsi határozattal és a 2012. január 18-i 36/2012/EU tanácsi rendelettel került sor. Ennek következtében az EBB 2011 májusa óta nem hajtott végre új pénzügyi műveletet, továbbá a Szíriai Arab Köztársaságnak nyújtott, valamennyi folyamatban levő kifizetést és technikai segítségnyújtási szolgáltatást 2011. novembertől további értesítésig felfüggesztettek. Míg az utóbbi években Szíria maradéktalanul és időben teljesített, 2011 novembere óta az EBB felé hátralékai vannak a számára nyújtott államkölcsönökkel kapcsolatban. Ennek következtében, valamint az EU és az EBB közötti garanciamegállapodással összhangban az EBB 2012-ben és 2013-ban 13 alkalommal, összesen 107 millió EUR-t hívott le az uniós garanciaalapból. 2012-ben két kifizetésre került sor (24 millió EUR összegben, amelyből 2,1 millió EUR-t fizettek vissza), 2013-ban pedig 8 kifizetés történt (61 millió EUR). A három másik lehívás kifizetése (22 millió EUR) 2014 első negyedévében esedékes. · A jelentéstételi időpontot követő események 2014. áprilisig a szíriai nemteljesítés miatt két további lehívásra került sor, összesen 12,1 millió EUR összegben. 4.2. Az EBB díjazása Az EBB díjazása az alapkezelési díjakból és a beszedési díjakból áll. Az alapkezelési díjak az alap irányítását fedezik. A beszedési díjak az EBB beszedési intézkedéseihez kapcsolódnak az EBB Unión kívüli finanszírozási műveleteihez nyújtott uniós garancia által fedezett nemteljesítéseket követő igények tekintetében. Az alapkezelési díjak A megállapodás második, 2002. április 26-án és május 8-án aláírt kiegészítő megállapodása rögzíti, hogy a bank díjazását az alap eszközeinek egyes szelvényeire a rájuk vonatkozóan alkalmazott degresszív éves jutaléktételekkel kell meghatározni. Ezt a díjazást az alap eszközeinek éves átlagértéke alapján kell kiszámítani. A Bank 2013-ra vonatkozó díjazását 841 299,43 EUR-ban állapították meg és azt a gazdasági eredménykimutatásba, valamint elhatárolásként (kötelezettségek) a mérlegbe bevezették. A 2012-höz képest bekövetkezett 35 992,73 EUR összegű növekedés oka az alap eszközei éves átlagértékének növekedése 2013-ban. Az EBB-t megillető beszedési díjakat a Bizottság és a Bank által 2010 novemberében aláírt hatályos beszedési megállapodás alapján számítják ki. 2013 végén a beszedési díjak felhalmozódott összege 658 652,48 EUR volt. [1] HL L 145., 2009.6.10., 10. o. [2] A rendelet előírja, hogy a csatlakozó országoknak az alap által fedezett műveleteire az uniós garanciavállalás a csatlakozás dátumát követően is érvényes marad. Attól a naptól fogva azonban ezek nem az Unió külső tevékenységei, és azokra többé már nem az alap, hanem közvetlenül az Európai Unió általános költségvetése biztosít fedezetet. [3] Az egyéb számviteli elhatárolások közé tartoznak többek között az árfolyam-különbözetek és az EBB-t megillető beszedési díjak. [4] A Tanács 2007. január 30-i 89/2007/EK, Euratom rendelete a külső fellépésekre vonatkozó garanciaalap létrehozásáról szóló 2728/94/EK, Euratom rendelet módosításáról (HL L 22., 2007.1.31. 1. o.). [5] Az 1996. szeptember 17/23-i 1., a 2002. április 26/május 8-i 2., a 2008. február 25-i 3., valamint a 2010. november 9-i 4. kiegészítő megállapodással módosítva.